Document ID: 32001R0077

Komission asetus (EY) N:o 77/2001,
annettu 5 päivänä tammikuuta 2001,
asetuksen (EY) N:o 1547/1999 ja neuvoston asetuksen (EY) N:o 1420/1999 liitteiden muuttamisesta Albaniaan, Brasiliaan, Bulgariaan, Burundiin, Jamaikaan, Marokkoon, Nigeriaan, Peruun, Romaniaan, Tunisiaan ja Zimbabween suuntautuvien tiettyjen jätteiden siirtojen osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93(1) sellaisena kuin se on viimeksi muutettuna komission päätöksellä 1999/816/EY(2), ja erityisesti sen 17 artiklan 3 kohdan,
ottaa huomioon tiettyjen jätteiden siirtoihin tiettyihin taloudellisen yhteistyön ja kehityksen järjestöön (OECD) kuulumattomiin maihin sovellettavista yhteisistä säännöistä ja menettelyistä 29 päivänä huhtikuuta 1999 annetun neuvoston asetuksen (EY) N:o 1420/1999(3), sellaisena kuin se on muutettuna komission asetuksella (EY) N:o 1208/2000(4), ja erityisesti sen 3 artiklan 5 kohdan,
sekä katsoo seuraavaa:
(1) Komissio lähetti tammikuussa 2000 verbaalinootin kaikille OECD:hen kuulumattomille maille (sekä Unkarille ja Puolalle, jotka eivät vielä sovella OECD:n päätöstä C(92) 39 (lopullinen)). Kyseisellä verbaalinootilla oli kolme tarkoitusta: a) tiedottaa näille maille yhteisön uusista asetuksista; b) pyytää vahvistusta kunkin maan asemalle sellaisena kuin se esitetään asetuksen (EY) N:o 1420/1999 ja neuvoston asetuksen (ETY) N:o 259/93 mukaisista tiettyihin OECD:n päätöksen C(92) 39 (lopullinen) soveltamisalaan kuulumattomiin maihin suuntautuvien tiettyjen jätelajien siirtojen valvontamenettelyistä 12 päivänä heinäkuuta 1999 annetun komission asetuksen (EY) N:o 1547/1999(5), sellaisena kuin se on viimeksi muutettuna asetuksella (EY) N:o 1552/2000(6), liitteissä; ja c) pyytää vastausta niiltä mailta, jotka eivät vastanneet vuonna 1994.
(2) Vastauksen antaneista maista Brasilia, Bulgaria, Burundi, Jamaika, Marokko, Nigeria, Peru, Romania, Tunisia ja Zimbabwe ilmoittivat komissiolle, että asetuksen (ETY) N:o 259/93 liitteessä II lueteltujen tiettyjen jätteiden tuonti hyväksytään joko ilman valvontamenettelyä tai sitä valvotaan mainitun asetuksen liitteissä III tai IV tai saman asetuksen 15 artiklassa esitetyn valvontamenettelyn mukaisesti. Muiden jätteiden osalta ne ilmoittivat, että ne eivät halua ottaa vastaan siirtoja.
(3) Albania vastasi verbaalinoottiin ilmoittaen, että sen kanta ei ole muuttunut. Albaniaa koskevia säännöksiä on kuitenkin muutettava niin, että otetaan huomioon asetuksen (ETY) N:o 259/93 liitteessä II vahvistettu tiettyjen jätelajien uusi merkintäjärjestelmä.
(4) Jätteistä 15 päivänä heinäkuuta 1975 annetun neuvoston direktiivin 75/442/ETY(7), sellaisena kuin se on viimeksi muutettuna komission päätöksellä 96/350/EY(8), 18 artiklalla perustetulle komitealle ilmoitettiin asetuksen (ETY) N:o 259/93 17 artiklan 3 kohdan mukaisesti kyseisten maiden virallisesta pyynnöstä 23 päivänä kesäkuuta 2000 (12 päivänä heinäkuuta 2000 Burundin osalta).
(5) Näiden maiden muuttuneen tilanteen huomioon ottamiseksi on tarpeen samalla muuttaa asetus (EY) N:o 1420/1999 ja asetus (EY) N:o 1547/1999.
(6) Tässä asetuksessa säädetyt toimenpiteet ovat direktiivin 75/442/ETY 18 artiklalla perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1547/1999 seuraavasti:
1) Muutetaan liite A tämän asetuksen liitteessä A esitetyllä tavalla.
2) Muutetaan liite B tämän asetuksen liitteessä B esitetyllä tavalla.
3) Muutetaan liite C tämän asetuksen liitteessä C esitetyllä tavalla.
4) Muutetaan liite D tämän asetuksen liitteessä D esitetyllä tavalla.
2 artikla
Muutetaan asetus (EY) N:o 1420/1999 seuraavasti:
1) Muutetaan liite A tämän asetuksen liitteessä E esitetyllä tavalla.
2) Muutetaan liite B tämän asetuksen liitteessä F esitetyllä tavalla.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä tammikuuta 2001.

Labels: 3
5
20